הקדירה השחורה

הקדירה השחורה (הופץ תחילה בישראל תחת השם טרן וקדרת הקסמים, ובקלטות הווידאו בשם קדירת הקסמים ורק לאחר שדיבבו אותו ב-2014 הוא נקרא הקדירה השחורה; באנגלית: The Black Cauldron) הוא סרט הרפתקאות מונפש משנת 1985 שהפיקה חברת וולט דיסני. הסרט מבוסס באופן רופף על שני הספרים הראשונים מחמישיית ספרים שכתב לויד אלכסנדר. הסרט מספר על ילד קטן בשם טאראן שיוצא למצוא את הקדירה השחורה, לפני שהמלך בעל הקרניים הרשע יעשה שימוש בכוחה האפל כדי להשתלט על העולם. בתחילת המסע שלו הוא מנסה להציל את החזירה שלו 'הן וון', מפני שרק היא יכולה להראות למלך בעל הקרניים איפה נמצאת הקדירה השחורה, אך הוא מאבד אותה הרבה פעמים. במהלך המסע שלו הוא פוגש את הנסיכה אילונווי, גלודור גוזם וגורגי שעוזרים לו למצוא את הקדירה ולהשמיד אותה. טאראן (גרנט בארדסלי / יהונתן מגון) - ילד אשר רוצה להתבגר. מחפש אחר הקדירה השחורה בעזרת הנסיכה אילונווי ועוד חברים. מנסה לעצור את המלך בעל הקרניים מלהשמיד את העולם באמצעות כוחותיו וכוחות הקדירה השחורה. הגיבור הראשי של הסרט הנסיכה אילונווי (סוזן שרידן / לורן סביר) - נסיכה שנפגשה עם טאראן כשהם היו בכלא. חוברת אליו ועוזרת לו למצוא את הקדירה השחורה לפני המלך בעל הקרניים. המלך בעל הקרניים (ג'ון הארט / אוהד שחר) - מנסה לשלוט על העולם באמצעות הקדירה השחורה, בכך שמנסה ליצור דרכה את "ילדי הקדירה" ובכך להפוך לאל המתים ולמשול על כל פרידיין. הנבל הראשי של הסרט. גלודור גוזם (נייג'ל הות'ורן / עמי מנדלמן) - איש זקן אשר מנגן בנבל, עוזר לטאראן וחבריו למצוא את הקדירה השחורה. הן וון - חזירה אשר יודעת לנבא דברים. טאראן מנסה למצוא אותה כדי שהיא לא תנבא למלך בעל הקרניים איפה הקדירה השחורה. גורגי (ג'ון ביינר / מיכל מוכתר) - יצור מוזר אשר פוגש את אילונווי וטאראן וחובר אליהם. דולבן (פרדי ג'ונס / יהודה אפרוני) - זקן שמגדל את טאראן בביתו. מספר (ג'ון יוסטון / מיכה מורים) - מספר את הסיפור. שלוש המכשפות (אדל מליס-מורי, אדה רייס מרין, בילי הייס / אסתי קוסוביצקי, שפרירה זכאי ואורנה כץ) - שלוש מכשפות המחזיקות בקדירה השחורה. שמותיהן הם אוריון, אורדו ואורגוך. דולי (ג'ון ביינר / אלברט כהן) - פיה ממין זכר שמלווה את טאראן אל הקדירה השחורה. אידילג (ארתור מאלט /דור צויגנבום) - מלך הפיות. פיות צעירות (אדם זמק ושירה זמק) - פיות צעירות שמתגוררות במערת בפיות. הסרט היה הסרט המונפש הראשון של דיסני שבו נעשה שימוש בטכנולוגיית מחשב. לקח כ-15 שנה להוציא את הסרט לפועל. הסרט לא זכה להצלחה שדיסני ציפו לה והיה לכישלון קופתי. הכנסותיו היו 21,000,000 דולר לעומת תקציב של 44,000,000 דולר. הכישלון הביא את מחלקת האנימציה של החברה למשבר, אך כיום הסרט זוכה להתעניינות מחודשת וגוברת עקב כך שסגנונו שונה מאוד מסגנון הסרטים הקלאסי של חברת וולט דיסני. עד לשנת 2014 הסרט יחד עם הסרט "הרפתקאותיו של סופר בלש" (1986) היו מבין סרטי האנימציה המעטים של חברת וולט דיסני שלא דובבו מעולם לעברית ולמעשה גם היה הסרט היחיד מביניהם שהופץ על קלטת בארץ שכללה תרגום עברי. הסרט דובב בידי שפרירה זכאי בשנת 2014. הסרט תורגם על ידי מולי שולמן והוקלט באולפני אלרום. שפרירה זכאי, במאית הדיבוב רוב סרטי וולט דיסני מאז מחצית שנות השמונים, שבה לביים בסרט זה לראשונה מאז שנת 2008, עת יצא הדיבוב העברי לסרט "בת הים הקטנה 3: סיפורה של אריאל". מדיה וקבצים בנושא הקדירה השחורה בוויקישיתוף אתר האינטרנט הרשמי של הקדירה השחורה (באנגלית) "הקדירה השחורה", במסד הנתונים הקולנועיים IMDb (באנגלית) "הקדירה השחורה", באתר נטפליקס "הקדירה השחורה", באתר AllMovie (באנגלית) "הקדירה השחורה", באתר Rotten Tomatoes (באנגלית) "הקדירה השחורה", באתר Box Office Mojo (באנגלית) "הקדירה השחורה", באתר Metacritic (באנגלית) "הקדירה השחורה", תסריט הסרט באתר Scripts.com (באנגלית) "הקדירה השחורה", באתר דיסני+ סרטים (באנגלית) "הקדירה השחורה", במסד הנתונים הקולנועיים KinoPoisk (ברוסית) הקדרה השחורה, במיזם "אישים" לתיעוד היצירה הישראלית השבוע בבתי הקולנוע, מעריב, 1 באוגוסט 1986